b"\n_START_ARTICLE_\nSanta Maria de Claret (Tor\xc3\xa0)\n_START_SECTION_\nDescripci\xc3\xb3\n_START_PARAGRAPH_\nL'esgl\xc3\xa9sia est\xc3\xa0 situada a l'inici del nucli urb\xc3\xa0, tancant pel sud una petita i ben arranjada pla\xc3\xa7a.\xc3\xa7_NEWLINE_\xc3\x89s un edifici de planta rectangular, d'una sola nau i amb coberta de volta de can\xc3\xb3 lleugerament apuntada i culmina a l'est amb l'absis. A la fa\xc3\xa7ana nord, hi ha l'entrada, amb arc de mig punt adovellat. A l'esquerra de l'entrada, hi ha un llarg banc de pedra. En aquesta fa\xc3\xa7ana a la part superior hi ha un sobreal\xc3\xa7ament amb una balconada amb barana de fusta de factura posterior al temple original. Al mur oest hi ha un contrafort i un ull de bou, i culmina la fa\xc3\xa7ana el campanar d'espadanya de dues obertures; a sobre t\xc3\xa9 un front\xc3\xb3 on hi ha una petita obertura de mig punt. A la fa\xc3\xa7ana est hi ha l'absis semicircular, amb una finestra d'una sola esqueixada. A l'interior, un arc preabsidal obre la nau. Hi ha dues capelles a cada lateral. L'interior \xc3\xa9s arrebossat i pintat de blau. A la banda sud hi t\xc3\xa9 adossada la casa de cal Fustegueres\n_START_SECTION_\nHist\xc3\xb2ria\n_START_PARAGRAPH_\nDocumentada ja l'any 1139, quan Bernat de Claret deixa a Santa Maria de Solsona la meitat del castell de Claret, la meitat dels homes que hi habitaven, la meitat de la dominicatura que hi tenien els antics senyors del lloc, la meitat del terme del castell, tant dels camps conreats com dels erms i l'esgl\xc3\xa9sia de Claret. Tamb\xc3\xa9 hi ha not\xc3\xadcies de l'esgl\xc3\xa9sia els anys 1150, 1180 i el 1931."